ברנרדו סילבה

**ברנרדו מוטה וייגה די קרבאליו אי סילבה** (בפורטוגזית: **Bernardo Mota Veiga de Carvalho e Silva**; נולד ב-10 באוגוסט 1994 בליסבון שבפורטוגל), הידוע כ**ברנרדו סילבה** או רק **ברנרדו**, הוא כדורגלן פורטוגלי המשחק בעמדות הקשר והקיצוני במנצ'סטר סיטי, בה הוא משמש כקפטן ובנבחרת פורטוגל.

## קריירת מועדונים
### בנפיקה ליסבון
סילבה נולד בליסבון שבפורטוגל וגדל במחלקת הנוער של בנפיקה ליסבון. בעונת  החל סילבה לשחק בבנפיקה ליסבון ב', קבוצת המילואים של בנפיקה ליסבון, ששיחקה בליגה הפורטוגלית השנייה. ב-10 באוגוסט 2013 הוא ערך את הופעת הבכורה שלו בקבוצה, כשנכנס כמחליף בדקה ה-62 בתיקו 0-0 נגד טרופנסה במסגרת המחזור הראשון בליגה. ב-23 בספטמבר 2013 הבקיע סילבה את שער הבכורה שלו בקבוצת המילואים, שער בדקה ה-51 בניצחון 1–3 על ספורטינג בראגה ב', קבוצת המילואים של ספורטינג בראגה. הוא סיים את העונה עם 38 הופעות בליגה הפורטוגלית השנייה, בהן הבקיע 7 שערים.

סילבה ערך בעונת  גם שלוש הופעות במדי בנפיקה ליסבון, אחת בכל מסגרת: ב-19 באוקטובר 2013 הוא שיחק בגביע הפורטוגלי, כשנכנס כמחליף בדקה ה-80 בניצחון 0–1 על סינפאס; ב-25 בינואר 2014 הוא שיחק בגביע הליגה הפורטוגלית, כשנכנס כמחליף בדקה ה-77 בניצחון 0–1 על ז'יל ויסנטה; ב-10 במאי 2014 הוא שיחק בליגת העל הפורטוגלית, כשנכנס כמחליף בדקה ה-80 בהפסד 1–2 לפורטו במסגרת המחזור ה-30.

#### ההשאלה למונקו
ב-7 באוגוסט 2014 הושאל סילבה למונקו מליגת העל הצרפתית למשך עונה אחת. ב-17 באוגוסט 2014 ערך סילבה את הופעת הבכורה שלו במועדון, כשנכנס כמחליף בדקה ה-76 בהפסד 1–4 לבורדו במסגרת המחזור השני בליגה. ב-16 בספטמבר 2014 ערך סילבה את הופעת הבכורה שלו בליגת האלופות, כשנכנס כמחליף בדקה ה-57 בניצחון 0–1 על באייר לברקוזן במסגרת המחזור הראשון בשלב הבתים לעונת 2014/2015. ב-14 בדצמבר 2014 הבקיע סילבה את שער הבכורה שלו במועדון, שער בדקה ה-67 בניצחון 0–1 על אולימפיק מרסיי במסגרת המחזור ה-18 בליגה.

### מונקו
ב-20 בינואר 2015, לאחר חצי עונה בה שיחק סילבה במונקו, הודיעה בנפיקה ליסבון כי הוא נמכר למונקו תמורת 15.75 מיליון אירו. הוא חתם על חוזה ל-4 שנים וחצי במועדון. את עונת  סיים סילבה עם 32 הופעות ליגה, בהן הבקיע 9 שערים. בסך הכל ערך סילבה 101 הופעות ליגה במועדון, בהן הבקיע 24 שערים. הוא זכה עם המועדון בליגת העל הצרפתית לעונת .

### מנצ'סטר סיטי
ב-26 במאי 2017 חתם סילבה במנצ'סטר סיטי מהפרמייר ליג. ב-12 באוגוסט 2017 ערך את הופעתו הבכורה בניצחון 0–2 על ברייטון אנד הוב אלביון, ב-14 באוקטובר 2017 הבקיע את שערו הראשון בקבוצה בניצחון קבוצתו 2–7 על סטוק סיטי.

#### ליגת האלופות 2022/2023
בחצי גמר ליגת האלופות 2022/2023, נגד ריאל מדריד, סילבה כבש צמד וקבוצתו ניצחה 4-0 (5-1 בסיכום) והעפילה לגמר נגד אינטר מילאנו.

בגמר סילבה בישל לחברו לקבוצה רודרי את השער היחיד במשחק, וסיטי זכתה בליגת האלופות לראשונה בתולדותיה.

## קריירת נבחרות
ב-31 במרץ 2015 ערך סילבה את הופעת הבכורה שלו בנבחרת פורטוגל, כששיחק 61 דקות בהפסד 0–2 במשחק ידידות לנבחרת כף ורדה. ב-1 בספטמבר 2016 הבקיע סילבה את שער הבכורה שלו בנבחרת, שער בדקה ה-76 בניצחון 0–5 על נבחרת גיברלטר במשחק ידידות.

נכלל בסגל נבחרת פורטוגל לטורניר מונדיאל 2022.

נכלל בסגל נבחרת פורטוגל לטורניר יורו 2024.

## תארים
### מועדונים

;בנפיקה ליסבון
* אליפות פורטוגל (1): 2013/2014
* הגביע הפורטוגלי (1): 2013/2014
* גביע הליגה הפורטוגלית (1): 2013/2014

;מונקו
* אליפות צרפת (1): 2016/2017

;מנצ'סטר סיטי
* ליגת האלופות: 2022/2023
* אליפות אנגליה (6): 2017/18, 2018/19, 2020/21, 2021/2022, 2022/2023, 2023/2024
* גביע אנגלי: 2018/2019, 2022/2023
*גביע הליגה האנגלית (5): 2017/2018, 2018/2019, 2019/2020, 2020/2021, 2025/2026
* מגן הקהילה (2): 2018, 2019
* הסופר קאפ האירופי: 2023

### נבחרת פורטוגל
* ליגת האומות: 2019, 2024/2025
* מקום שלישי בגביע הקונפדרציות: 2017
;אישיים
* פריצת העונה בליגה הפורטוגלית השנייה (1): 2013/2014
* שחקן החודש בליגה הפורטוגלית השנייה (3): אוקטובר 2013, דצמבר 2013, ינואר 2014
*נבחרת הטורניר באליפות אירופה בכדורגל עד גיל 21: 2015
*השחקן המצטיין של ליגת האומות: 2018/2019

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:ליסבון: כדורגלנים
קטגוריה:כדורגלני בנפיקה ליסבון
קטגוריה:כדורגלני מונקו
קטגוריה:כדורגלני מנצ'סטר סיטי
קטגוריה:כדורגלני נבחרת פורטוגל
קטגוריה:כדורגלני גביע הקונפדרציות 2017
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים פורטוגזים בצרפת
קטגוריה:ספורטאים פורטוגזים באנגליה
קטגוריה:פורטוגזים שנולדו ב-1994